ming030890/wiki-yue-high-quality huggingface dataset:
巨齒鯊

巨齒鯊（拉丁學名：Carcharodon megalodon，來自希臘文「μέγας」（巨大）同「ὀδόντ-」（牙齒））係一種已經絕徂種嘅鯊魚，生活年代大概係2800萬年前到150萬年前。
巨齒鯊係有記載以來最大嘅有脊椎動物之一，但係由於動物遺骸喺海水裡面極之難保存落來，因此至今攈到嘅巨齒鯊化石少之又少，絕大部份都係巨齒鯊牙，有少數係骨骼。目前嘅巨齒鯊形象大部份係通過同現代鯊魚比較而重構出來嘅，不過巨齒鯊同現代鯊魚有乜嘢親緣關係，就到宜家都未搞清楚。
巨鴨

巨鴨（粵拼：geoi6 aap3；英文：Rubber Duck），中國大陸嗌大黃鴨（daai6 wong4 aap3），係荷蘭藝術師傅洛倫泰因何夫曼所設計嘅巨形膠鴨仔藝術品。巨鴨喺2007至2023年先後喺全球14個城市展出，以「勾起人嘅童年回憶」。

靈感
何夫曼有日幫仔女執嘢玩嗰陣，發現咗一隻膠鴨仔，因而攞到創作靈感。

歷史
2007年，巨鴨率先喺法國展示。
2008年，荷蘭、德國紐倫堡、巴西聖保羅。
2009年，荷蘭、比利時Lommel、日本大阪。
2011年，新西蘭奧克蘭。
2012年，日本廣島。
2013年，澳洲悉尼，香港、中國北京。5月2號至6月9號，巨鴨喺香港尖沙咀海港城對出嘅海面展示，巨鴨高同闊16.5米，長19.2米，外形由二百塊PVC膠組成，個底有個13米嘅浮床，重有三個三噸重嘅石躉嚟固定巨鴨。巨鴨喺香港帶起膠鴨仔熱潮，有酒樓以鴨仔造型設計菜式。9月6號至23號喺北京園博會展出，之後9月26號到10月16號會搬去頤和園。隻鴨大啲，有18米高。
2023年5月25號，兩隻巨鴨出現喺香港青衣附近水域，主辦單位AllRightsReserved表示再次邀請黃色小鴨訪港，並喺6月10號到23號喺添馬公園對出嘅維多利亞港推出海上公共藝術展覽「橡皮鴨二重暢」。

軼事
有人將王維林幅相入面嘅坦克車改做巨鴨之後放上網，令到「大黃鴨」一度成為敏感詞。
巫

巫，行巫術嘅人，可以通天地鬼神，又叫巫師。女嘅又叫巫女、巫婆、女巫。巫曉占卜、咒語、天文、地理、醫藥、鳥獸、草木、音律、舞蹈等。由於巫通曉百科，曉得趨吉避凶，上古族長多數係巫。巫會帶族人行種種儀式。
古早嘅王多數係巫王。及後人丁越來越多，世事越多越繁雜，工就越分越細，王就無必要係巫，但仍視為神聖，能通天嘅人。

英文
男嘅叫wizard，女嘅叫witch；witcher一詞係某系列新潮科幻作品專用嘅，並唔傳統。
希式鐵

希式鐵係希臘神話入面嘅灶頭女神，亦掌管建築同家宅。
希思內閣

希思內閣，係1970年6月19號上任，接替威爾遜二次內閣。
1970年6月大選，本來民調工黨領先，但選舉結果保守黨意外過半，希思成功組閣。
內閣延至1973年受石油危機引發衰退，希思解散國會後，選回國會無黨過半，希思無法與自民黨組成聯合內閣，工黨組成少數內閣。
希慎廣場

希慎廣場（英文：Hysan Place）嚮香港島銅鑼灣軒尼詩道500號，地盤前身係興利中心，業主係希慎興業，2006年尾拆卸。而希慎廣場嚮2007年開始起，投資近25億港紙，由金門建築做總承建商。物業預計於2012年1月起好，諗住2012年第2季開幕，將會成為希慎興業旗下最大嘅香港商場，佢亦會成為灣仔區單一業主第2大商場。

簡介
希慎廣場係港鐵銅鑼灣站上蓋物業，樓高36層、有4層停車場、17層零售商場，470,000平方呎。之上有15層寫字樓同埋醫生村，240,000平方呎，係香港甲級寫字樓、LEED綠色白金建築。由Kohn Pedersen Fox同劉榮廣伍振民建築師事務所設計，商場由Benoy室內設計。大樓中央有個廣場。大樓升降機用三菱牌。
希拉

希拉（古希臘文：Ἥρα，羅馬拼音：Hḗrā）係希臘神話入面中嘅一個女神，管結婚、女人、生育，亦係奧林匹斯十二神其中一位，宙斯個家姐同老婆。
希德蘭

希德蘭（荷蘭文：Gelderland）係荷蘭嘅其中一個省，首府亞勒南。
維基同享有多媒體嘅嘢：Gelderland
希拉克

希拉克（法文：Jacques René Chirac，1932年11月29號—2019年9月26號）係法國政治人，屬於人民運動聯盟，做過法國總統（1995年5月17號至2007年5月16號）。

屋企
希拉克喺巴黎出世，係屋企嘅獨仔。佢老婆係Bernadette Chirac，佢哋有兩個女。

政途
1974年5月27號，希拉克第一次當選法國總理，任期一路到1976年8月26號。
佢喺1977年至1995年間三次連任巴黎市長。1986年3月20號到1988年5月10號，佢重兼任埋法國總理，係佢個人第二次當選呢個職位。
1995年5月7號，佢第一次當選做法國總統（17號先至上任），任期係七年。
2002年5月，佢再以81.5%對18.5%嘅絕對優勢擊敗對手連任，由呢屆總統任期開始，任期改為五年一屆。
2007年5月任期完咗退任，佢嘅繼任人係薩爾科齊。
希慎道

希慎道（Hysan Avenue）係香港島銅鑼灣嘅一條行車街道，以前由利希慎同怡和買咗東角後山一帶發展地產，改名利園山。而家希慎道兩邊係商業大樓同高級商場。例如宏利保險大廈、利園、希慎道一號。希慎道個名嚟自地皮業主地產發展商創辦人利希慎。
維基同享有多媒體嘅嘢：Hysan Avenue
希慎道壹號

希慎道壹號（One Hysan Avenue）係香港一座寫字樓，喺銅鑼灣希慎道1號，鄰近禮頓道同利園山道。大樓1976年起好，發展商係希慎興業。
希思

希思（Sir Edward Richard George Heath, KG MBE，1916年7月9號—2005年7月17號）係英國首相（1970至1974年）。希斯喺保守黨嘅重要領導人之一，佢嘅領導風格以及政策改革對英國政治有着深遠嘅影響。
希思喺1973年嘅時候，帶領英國加入咗當時嘅歐洲經濟共同體（即係而家嘅歐洲聯盟嘅前身），呢個決定對英國同歐洲嘅經濟關係有重大影響。不過，希思嘅首相任期亦面對好多困難同挑戰，因為當時英國經濟面臨困境，包括高通脹同失業率上升等問題。
希思喺1974年嘅選舉當中，因為保守黨贏唔到多數議席，最終要辭去首相職位。之後嘅數十年間，希斯繼續留喺政界，並對國際事務發表意見。
希拉克略

希拉克略（Heraclius，575年—641年2月11號）係拜占庭帝國皇帝，610年到641年在位。
天鹿湖森林公園

間嘢係廣州市環保部門喺起好嘅天鹿郊野嘅基礎上整大成省級嘅森林公園，入面啲植被多數係闊葉林同混高林為主，附近嘅天鹿湖水庫同牛頭山亦比較出名。公園面積8.8km²，主要有蔴鷹嶺野生植物遊覽區、牛頭山遊覽區、慕園生物多樣性保育區、鳳凰山野外拓展活動區，及文武廟綜合管理服務器等5個功能區。除咗蔴鷹嶺同牛頭山分別係全開放同半開放區域外，其他區域都唔對外。
從2016年9月6號開始，公園開始整爬山步道嚟方便啲驢友爬山。

門票同開放時間
開放時間
每日07:00～18:00
凡係落雨天或行雷天或刮颱風時，公園唔開放。
門票
全票：每位￥5。
＞30人嘅團隊：每位￥4。
1.2m＜細路身高≤1.5m／60≤年紀≤64（要有老人證）／殘疾人（要有殘疾證）：半票
身高≤1.2m嘅細路／歲數≥65嘅老坑（要有老人證）／現役軍人（要有軍官證）：免費
每年春節、勞動節、中華人民共和國國慶時：
歲數≥60嘅老坑／細路：半票
＞30人嘅團隊：每位￥2。
天鹿湖水庫

天鹿湖水庫東南角，近天鹿湖森林公園位。
天鹿湖水庫
，簡稱天鹿湖，又嗌水口水庫（seoi2 hau2 seoi2 fu3），係中國廣東廣州嘅水庫，1958年起好，位置喺黃埔區聯和，東北靠大山尾頂；東南靠116省道；南靠明珠街；西同北靠廣河高速公路。
佢亦係廣州近鄉下地區最大同海拔最高嘅水庫，喺蔴鷹嶺西南邊嘅水聲下村有條落差成30m嘅瀑布響度。

名
天鹿湖：出自傳說入面講到嘅天上仙鹿嚟呢度飲水嘅古仔。
水口水庫：出自附近嘅村莊——水口村。
天麗苑

天麗苑係香港嘅一個居者有其屋屋苑，喺新界天水圍天喜街11號，一共有1座樓，1997年入伙。呢個屋苑喺居者有其屋第十八期丙開賣，嗰時嘅開賣價介乎港幣$219,100 - $808,000。
天麩羅

天麩羅，日文：天ぷら（音てんぷら，英語拼音 Tenpura），俗寫係天婦羅，原本係指日本油炸嘅嘢食，通常用蝦或者菜，外層包麵粉同雞蛋溝埋嘅脆漿，炸到金黃色。

歷史
深川 江戶資料館（日文：深川江戸資料館）所收藏嘅江戶後期天婦羅攤販。
天麩羅呢個名喺日本江戶時期已經使用，一般認為，天麩羅係喺16世紀時葡萄牙傳教士傳入日本，背景係葡萄牙人喺大齋期期間因禁食獸肉，只可以食海鮮，所以用魚代替肉而烹煮嘅一種嘢食。拉丁文「ad tempora quadragesima」就係「守大齋期」嘅意思。呢種食品後來喺日本逐漸流行起嚟。拉丁語系葡萄牙語嘅tempero發音，寫成日本發音てんぷら，就變成天麩羅。
天麩羅首次出現喺日本文獻之中，係寬文9年（1669年）嘅《食道記》。一般認為，最先記載天麩羅製作方法嘅文獻，係1748年出版嘅《歌仙の組糸》或者係1746年出版嘅《裏白精味集》。但係，詳細記載現代嘅天麩羅料理方法就係喺1671年出版嘅料理獻立抄裏面。

演變
天丼
傳統嘅日式天麩羅，係將海鮮例如魚、貝類、蝦，或者蔬菜，用小麥粉同埋蛋混合嘅澱粉漿包住油炸，例如炸蝦、炸番薯等。但係喺唔同嘅地方，製作方法甚至個名都會有啲唔同。

關東地方
關東天麩羅係將魚貝類或者蔬菜等，醮喺用雞蛋同麵粉溝埋嘅脆漿，然後進行油炸而成。特點係海鮮比例高，用芝麻油炸（有時會混入大豆油），油溫唔高，需要炸嘅時間比較長，製作出嚟嘅天麩羅油重色濃得多。

關西地方
關西區嘅京都一間料亭嘅天麩羅，配搭住鹽。
關西天麩羅用嘅醮漿係用水同埋麵粉，蔬菜比例高，用熱油炸，時間短，製作出嚟嘅天麩羅顏色清涼，口味清淡。
除咗一般常見嘅天麩羅，薩摩揚げ（音さつま揚げ，英語拼音Satsumaage）呢種用魚肉做成漿、加入調味料同埋碎蔬菜，製成圓餅狀或者長形去油炸嘅食品，喺關西亦都稱為天麩羅（てんぷら），但係同樣嘢食喺關東地方仍然叫薩摩揚げ，喺東海地方就叫做はんぺん（英語拼音Hanpen，意思係「半片」或者「半平」）。食用薩摩揚げ嘅方法，會喺上面撒啲海鹽，或者沾混合醬油、高湯等嘅調味料食用。而傳統嘅天麩羅一般會再配上磨碎嘅蘿蔔泥，而且炸好就趁熱食，亦可以配其他菜製成便當，或者同蕎麥麵一齊做早餐。

臺灣
臺灣日據時期因為留喺北部嘅人較多，所以西北部地方會直接將天麩羅（てんぷら）音譯成甜不辣。但係隨住關西地方同樣稱為天麩羅嘅薩摩揚げ傳到臺灣，為咗唔同關東地方嘅天麩羅混亂，就將呢一類魚漿製品直接叫做甜不辣或者黑輪，以作區別。加上料理方式同埋南北文化唔同，就出現咗同一種嘢食，但係唔同名稱嘅現象，綜合嚟講：
天麩羅 - 日本傳統嘅天麩羅，係用魚蝦或者蔬菜醮麵粉同埋水或者蛋溝埋嘅漿嚟炸，而家多數只係喺餐廳中販賣。臺灣北部會將油炸製成餅狀嘅魚漿加工食品，都叫做天麩羅，但南部就會叫黑輪。
甜不辣 - 指製成長條狀嘅魚漿加工食品。較多高湯熬煮嘅關東煮料理方式，亦有用燒烤產生酥脆嘅料理方式。
黑輪 - 臺灣南部會將圓餅狀嘅魚漿加工食品叫黑輪。常見於臺灣夜市攤檔，可以用燒烤或者用關東煮方式料理。

香港
天麩羅指嘅係日本關東傳統嘅天麩羅，唔係さつま揚げ。市場可以買到未煮炸嘅魚漿製品，無論賣相口感都同臺灣嘅甜不辣、黑輪好相似，但係會叫做魚條、魚手指或者魚餅。

歐洲
歐洲嘅油炸餡餅同天麩羅嘅料理方法相似
歐洲國家有類似天麩羅嘅料理方法，多數用於甜食，例如用奶油麵糊包裹生果（蘋果、香蕉、菠蘿等），或者用雪糕油炸（參考：fritter（英文：fritter））。
葡萄牙仲有嘢食喺Peixinhos da horta（英文：Peixinhos da horta），意思係「菜園嚟嘅小魚」，呢種料理方法同天麩羅嘅起源有關。
天麩羅飯

天麩羅飯，日文叫天丼，係一種日式大碗飯（丼物），面頭嘅餸係天麩羅，多數都係蝦同菜。
天龍八部

天龍八部，係佛教護法中以天、龍為首嘅八種神話種族，包含天眾、龍眾、夜叉、乾闥婆、阿修羅、迦樓羅、緊那羅、摩呼羅迦八類佛教護法神。天龍八部，又叫龍神八部、八部鬼神、八部眾。金庸借名，寫成武俠小說《天龍八部》。
尹元衡

尹元衡（韓文：윤원형；1509年—1565年11月18號），字彦平（언평）、爵西原府院君（서원부원군），係李氏朝鮮早期文臣兼外戚、政治人、儒學者。1563年1月17號到1565年8月15號做李氏朝鮮嘅總理。
勳舊派嘅一員和朝鮮中宗到朝鮮明宗朝嘅小尹領首及大尹領首尹任嘅九村姪。朝鮮中宗做第三繼妃文貞王后嘅五弟及第二繼妃章敬王后嘅九村姪，先任總理金詮嘅孫壻。
尹啟相

尹啟相，係大韓民國嘅一個男藝人同埋歌手。
尹國駒

尹國駒（1955年7月29號—），綽號崩牙駒、駒哥，係澳門商人、澳門國瀛貴賓會老闆，曾經俾傳媒報導形容為澳門最大黑社會組織14K阿頭，呢個身份曾被中國外交部發言人華春瑩公開證實。更被喻為權力大過當時嘅澳門總督，活躍於1990年代澳門主權移交前夕。

以一帶一路進行非法商業項目
2020年12月，尹國駒被揭發以一帶一路為名，將自己嘅非法賭場計劃，包裝成喺緬甸嘅基建投資項目，並透過同當地軍隊組織合作取得土地等資源，結果佢同名下三間公司畀美國財政部制裁。
尹善道

尹善道（韓文：윤선도，1587年7月27號—1671年6月11號），字約而、號孤山、海翁、諡號忠憲，係大朝鮮國後期文臣、政治人、儒學者、音樂家、性理學思想家。南人黨嘅急進派成員。
尹多勳

尹多勳，係大韓民國嘅一個男藝人同埋演員。
張居正

張居正（1525年5月24號—1582年7月9號），字叔大，係大明內閣首輔，湖廣江陵（而家湖北江陵）人，祖籍安徽鳳陽，最出名嘅係推行改革稅制嘅一條鞭法。
張崇基

張崇基（Andrew Cheung，1969年11月15號—）係香港男歌手，1993年同細佬張崇德組成二重唱組合參加TVB第十二屆新秀歌唱大賽，憑住「認錯」呢首歌攞到冠軍。佢亦係香港滑水代表隊成員，2008年，佢同張栢芝細佬張豪龍同埋許中信喺大埔三門仔開咗間香港滑水學校。2012年6月11號做老竇，老婆幫佢生咗個囝Kristopher。

演唱會
2002年7月佢同細佬張崇德兩個人喺伊利沙伯體育館，舉行佢哋喺入行九年嚟第一次演唱會《二人之重唱演唱會2002》，全場座滿晒。2005年，東亞娛樂為佢哋喺紅館舉行一場演唱會《基會難德》，都係座滿，人人都跌眼鏡。
張崇德

張崇德（Peter Cheung，1971年10月21號—）係香港男歌手，1993年同阿哥張崇基組成二重唱組合參加TVB第十二屆新秀歌唱大賽，憑住「認錯」呢首歌攞到冠軍。

屋企
2001年11月11號同劉美娟結婚。2005年2月19號佢太太生咗第一個仔張天藍出世一日就死咗。2006年佢太太再次有咗，2007年2月15號生咗另一個仔張日希，2008年9月23號再生咗個女張日晴。

演唱會
2002年7月佢同阿哥張崇基兩個人喺伊利沙伯體育館，舉行佢哋喺入行九年嚟第一次演唱會《二人之重唱演唱會2002》，全場座滿晒。2005年，東亞娛樂為佢哋喺紅館舉行一場演唱會《基會難德》，都係座滿，人人都跌眼鏡。
威尼斯商人

《威尼斯商人》（The Merchant of Venice）係英國劇作家莎士比亞喺1596年寫嘅喜劇，亦係其中一套四大喜劇。
威廉·亨利·蘇厄德

威廉·亨利·蘇厄德（英文：William Henry Seward，1801年5月16號—1872年10月10號），係美國共和黨嘅政治人、外交官。1861年3月佢入閣做林肯政府嘅國務卿，任內爆發咗南北戰爭。
威廉·勒巴隆·詹尼

威廉·勒巴隆·詹尼係一個美國畫則師、工程師。
威尼斯省

威尼斯省（意大利文：Provincia di Venezia）係意大利威尼托舊時一個省，首府威尼斯，2015年改組做威尼斯都會市。
威尼斯謀殺案

《威尼斯謀殺案》（英文：A Haunting in Venice）係2023年上畫嘅美國電影，由簡尼夫伯納、楊紫瓊、天娜菲、占美杜倫主演，簡尼夫伯納執導。
威尼斯文

威尼斯文係意大利東北部威尼托用嘅語言，屬羅曼語族，有大約390萬人用緊。
縱使好多人，包括當地人，都當佢係意大利文嘅方言，但其實佢係一個獨立語言，並且有好多唔同嘅當地變體。
威廉·倫琴

威廉·倫琴（德文：Wilhelm Röntgen，1845年3月27號—1923年2月10號）係德國物理學家，發現咗X光，因為噉而喺1901年攞到頭一屆諾貝爾物理學獎。放射性照射量單位倫琴（R）亦用佢個名做紀念。
孤寒鬼

《孤寒鬼》（法文：L'Avare，國文譯《吝嗇鬼》）係法國喜劇作家莫里哀其中一個出名喜劇，1668年9月9號頭一次公演。入面個主角叫Harpagon，係個好低下、貪心、孤寒嘅人。
孤單

孤單（loneliness）係因為覺得同身邊嘅人缺乏情感親密而有嘅一種不愉快情緒。
孤士塔符渦沙

孤士塔符渦沙（1496年5月12號—1560年9月29號）係瑞典王，瑞典脫離卡爾馬聯盟建國後首位君主，瑞典文寫做Gustav Vasa。後世稱孤士塔符一世，即Gustav I，開創渦沙王朝。
孤單佐治

孤單佐治（英文：Lonesome George，西班牙文：Solitario Jorge，1910年—2012年6月24號），又譯做寂寞佐治、寂寞喬治、孤獨喬治，1971年發現，2012年死咗，係世界上最稀有動物兼全球物種保護象徵之一平塔島象龜（學名：Geochelone nigra abingdoni）。佢係最後一隻死剩種（遺孤）。

繁殖嘗試
有人幫過孤單佐治交配未成功。
孤山

孤山系杭州西湖中嘅一座天然島嶼，四面環水。自從唐代於孤山東面建築白堤以後，東連斷橋，西接西泠橋，孤山就不再系湖中孤島，於系有「孤山唔孤」之講。孤山系西湖北山棲霞嶺嘅支脈，面積三百畝，系西湖中最大嘅島嶼，海掹高38米，系西湖群山中最低嘅山。

介紹
孤山雖然唔高，卻歷嚟系觀賞西湖景色嘅首選之地，被譽為「西湖眉眼之所喺」、「錢塘之勝喺西湖，西湖之奇喺孤山」、「人間蓬萊系孤山，有梅花處好憑欄。」。唐宋以嚟一直系文人墨客踏青郊游嘅勝地，文化氣息濃郁。開寶七年，吳越錢氏營造報先院於此（後改名報恩院）。南麓有收藏《四庫全書》嘅文瀾閣和浙江博物館。後山嘅放鶴亭系宋代詩人林和靖隱居和埋葬之處，附近廣植梅花，系西湖嘅賞梅勝地。西側有西泠印社。西麓有秋瑾墓。皇家也喺孤山興建行宮。南宋喺此興建御花園四聖延祥觀和西太乙宮，清康熙年又辟為聖因寺行宮，1927年以後改建為中山公園。
孤勇者

《孤勇者》 係陳奕迅於2021年11月8號發行嘅歌曲，英雄聯盟嘅衍生動畫《奧術》喺中國大陸嘅主題曲。
呢首歌本來只係一首同遊戲有關嘅動畫主題曲，但係北京四通橋抗爭之後被人賦予咗政治意義，變成抗爭歌。

製作
《孤勇者》由唐恬作詞，錢雷作曲、錢雷編曲。
作詞人唐恬喺29歲嘅時候確診鼻咽癌，佢喺接受央視記者採訪時表示“有父母親人在，就必須往前走”，於是有咗歌曲嘅創作靈感。

文化影響
呢首歌除咗喺中國一啲社會運動入面被引用外，台灣民進黨立委高嘉瑜亦曾經公開獻唱呢首歌，成為一啲媒體報道嘅話題。
孤兒院

孤兒院（英文：orphanage）係專門收養孤兒嘅福利機構。收養嘅對象通常係父母雙亡，爸爸或媽媽其中一個過咗身而唔能夠照顧，或者被遺棄嘅細路。
彬子

彬子女王（日文：彬子 女王／あきこ じょおう Akiko Joō，1981年12月20號—），日本皇室成員，寬仁親王同信子妃嘅大女，細妹係瑤子女王。徽印係雪花。

經歷
彬子女王響2010年畢業嘅相
彬子響1981年12月20號嘅東京都出世，係寬仁親王同親王妃信子嘅大女，係裕仁天皇細佬三笠宮崇仁親王嘅長孫女。佢身為大正天皇嘅直系第三代後人，獲封做「女王」。
曾經讀過松濤幼稚園一年，之後就轉校到學習院幼稚園，跟住一路升讀學習院中等科、高等科。2001年，即彬子20歲成年個陣，佢照例得到天皇明仁頒畀佢勳二等寶冠章（寶冠牡丹章）。
響2004年，佢響學習院大學歷史系畢業。之後，佢去英國牛津大學墨頓學院留學，專攻美術歷史。佢響2006年攞到碩士學位，響2010年攞到博士學位，唔單止係繼秋篠宮文仁親王之後日本皇室第二位攞到博士學位嘅成員，仲係史上第一位女性皇室成員攞到咁高學歷。當佢出外留學期間，公務都由細妹瑤子女王打理。
2009年，佢成為京都立命館大學衣笠總合研究機構嘅博士研究員。
2012年，老豆寬仁親王薨去，行斂葬之儀，由彬子做喪主。2013年同阿媽信子、細妹瑤子女王返翻三笠宮。同年佢訪問智利，同總統皮涅拉見面。
佢曾經為爭取日本搞奧運而去幫手宣傳，仲到阿根廷同國際奧委會見面，最後係得咗嘅。彬子分別響2014年同2018年兩次訪問過土耳其。
佢依家係日本橄欖球協會榮譽總裁、心游舎總裁、日本-土耳其協會總裁、日本專業滑雪教師協會總裁、中東文化中央總裁、三笠宮記念財團總裁、京都產業大学日本文化研究所研究員、立命館大學衣笠總合研究機構訪問學者、法政大學國際日本學研究所訪問學者、京都市立藝術大學藝術資源研究中央訪問教授、國學院大學特別招聘教、國士館大學大學院人文科學研究科客座教授同埋千葉工業大學特別教授。
彬馬那

彬馬那（緬甸文：ပျဉ်းမနားမြို့）係緬甸嘅一個鎮。2006年約莫有十萬人喺度住。彬馬那喺仰光北面約莫200英里（320公里）。 喺1970年代後期以嚟，Yezin村就坐落喺彬馬那北面同東面，一直係國家科研機構嘅所在地。
彭于晏

彭于晏（1982年3月24號—）係中華民國演員同歌手，臺灣澎湖人，13歲閤家移民過加拿大，卑詩大學經濟學系肆業，2002年出道，出道作係臺灣偶像劇《愛情白皮書》。
彭世洛

彭世洛（泰文：พิษณุโลก），古稱、俗稱「song1 kwe4」（泰文：สองแคว），係泰國北面嘅一個市，亦係彭世洛府首府，好近老撾邊境。彭世洛係泰國古都之一，喺600幾年前建城。
彭亨

彭亨州（馬來話：Pahang），全名Pahang Darul Makmur（意思係「彭亨-繁榮嘅家邦」；Darul：家邦，Makmur：繁榮），係馬來西亞第三大州屬、西馬最大州屬，人口第9多州屬。範圍主要係彭亨河流域，州首府係關丹（Kuantan），而皇城喺北根（Pekan）。馬來西亞半島最高山峰大漢山（Gunung Tahan）喺呢個州北部。州面積35,964平方公里，人口1,448,000。州最高統治者係蘇丹阿都拉（Al-Sultan Abdullah Ri'ayatuddin Al-Mustafa Billah Shah ibni Almarhum Sultan Haji Ahmad Shah Al-Musta'in Billah）。

地理
彭亨州喺馬來西亞半島東海岸，一共有35,964 平方公里，約80%土地由高山同海岸所組成。好多原始森林覆蓋呢個州範圍，大馬主幹山脈蒂迪旺沙山脈穿越呢個州。

教育
截至2017年，彭亨州一共有736間學校，其中540間小學同196間中學。呢個數字包括8間技術/職業培訓學校同埋由彭亨伊斯蘭宗教組繫管理嘅18間州宗教中學。除咗聯邦同州政府資助嘅學校之外，彭亨州仲有好多國際私立學校。

旅遊景點
金馬侖高原：馬來西亞最大嘅高原度假勝地，盛產茶葉，佢亦係馬來西亞最大溫室蔬菜同花朵種植區。
雲頂高原：由丹斯里林梧桐所建立，係馬來西亞唯一一間合法賭場，亦係主題公園，擁有世界上最大酒店。
福隆港：以睇雀出名嘅高原度假勝地。
大漢山國家公園：全馬最大原始森林公園，馬來西亞半島最高峰大漢山座落喺度。
百樂湖：馬來西亞最大嘅自然湖。
珍妮湖：富有神秘色彩同美麗傳說嘅湖泊，亦有蓮花湖之稱。
刁曼島：被喻為世界十大最靚嘅島嶼之一。
遮拉汀：以環境優美嘅熱帶雨林生態著稱，有多間出名飯店喺嗰度。
彭佳慧

彭佳慧（粵拼：paang4 gaai1 wai3；英文：Julia Peng；1972年4月20號—）係台灣女歌手、作曲人同舞台劇演員。佢係祖籍廣東梅縣、出身屏東六堆嘅客家人，佢表哥黃中原係台灣著名音樂人兼創作歌手。佢嘅阿妹彭佳霓係台灣客家電視台《客家新樂園 Hot Music》主持人，同音樂人謝宇威搭擋主持。佢1996年以專輯《說真心話》正式出道，低音渾厚高音充滿爆發力，係第8屆金曲獎最佳新人獎得主，2016年更以《大齡女子》專輯拎咗第27屆金曲獎最佳國語女歌手獎，擁有《舊夢》、《相見恨晚》、《死心眼》、《聽到你一聲再會》、《敲敲我的頭》、《走在紅毯那一天》等多首被人讚嘅歌。由於出身自隔代教養嘅家庭，因此佢對社會上嘅弱勢家庭好關心，成名後多次參與各項公益活動，2014年做咗家扶基金會「無窮世代」公益大使，同埋認養5位貧困兒童。

出道過程
細個就鍾意音樂同表演嘅彭佳慧，喺小學時期就入咗合唱團。高中畢業於屏東縣國立潮州高中。高三畢業嗰年獨自北上參加華視舉辦嘅「金曲龍虎榜巨星之聲模仿大賽」，當中扮江淑娜而獲得一班評委一致青睞獲得冠軍。而鍾意唱歌嘅佢返到充滿熱情嘅南部後就喺民生餐廳同PUB演唱，當時同事包括小馬同小鐘。1995年，佢去台北EZ5 PUB駐唱演出時，因為獨特嘅唱腔同舞台魅力得到鍾鎮濤、趙詠華、李正帆同巨石唱片老闆鄭柏秋嘅賞識，重同唱片公司簽約。

初長期：1996年－1998年
1996年8月，佢出首張專輯《說真心話》，銷售達40萬張，其中主打歌《舊夢》重係傳唱多時。翌年喺第8屆金曲獎上擊敗dMDM、黃名偉同黃嘉千等人攞到「最佳新人獎」，重以《舊夢》攞到「最佳作曲人獎」（李正帆作曲）。同年11月，同劉德華合作合唱歌《願牽你的手》，收錄喺劉德華國語專輯《因為愛》入面。
1997年4月，推出第2張專輯《彭佳慧》，賣座依舊，其中主打歌《愛到無路可退》攞咗馬來西亞「1997中文音樂金曲獎」嘅「年度金曲」同「實力派女歌手」等大獎。
1998年1月，推出第3張專輯《看穿》，以反璞歸真嘅自然風格呈現，創下三白金唱片嘅銷售佳績，其中主打歌《聽到你一聲再會》、《心酸的情歌》有一致嘅好評，同時舉辦個人10場大型校園巡迴演唱會。同年12月，出第4張專輯《敲敲我的頭》，主打歌《敲敲我的頭》、《死心眼》、《相見恨晚》反應唔俗，同時重首次幫柯以敏創作《想你想瘋了》收錄喺柯以敏個人專輯《想你想瘋了》入面。

發展期：1999年－2002年
1999年6月，出首張新歌加精選輯《過程》，收錄2首新歌同18首精選舊作，其中第1主打歌《快樂的人請舉手》獲得Channel[V]華語榜中榜「最具爆發力女歌手」獎項，而第2主打歌《走在紅毯的那一天》獲得飛碟電台「1999年度15大點播金曲」同「1999年度最佳新歌加精選輯」銀獎、Hit FM電台「1999年度十大金曲」獎項。重喺同年8月喺台北國際會議中心舉行「呼彭喚友」大型演唱會。
2000年1月，出第5張專輯《First Time》，重首次同陳昇合作主打歌《愛瘋了》，同埋首次收錄個人創作《風流女生》，其中《甘願》喺2001年攞咗中國「喜之郎首屆音樂風雲榜頒獎盛典」嘅「年度十大金曲」，同時佢喺呢個專輯重翻唱林憶蓮嘅國語舊作《聽說愛情回來過》。同年5月，受中國大陸邀約，喺北京化工大學舉辦個人首場內地校園演唱會。同年12月，出第6張專輯《說真的》，其中第一主打歌《一九九幾的他》係當時重未出道嘅新加坡創作歌手黃義達嘅第一首創作，而第二主打歌《回味》係同佢合作無間嘅音樂人陳國華嘅創作，第三主打歌《說真的》係佢嘅個人創作。
2001年，佢喺中國大陸受到相當多嘅邀約，其中喺同年3月至4月間受湖南經視台嘅邀請去湖南長沙搞「彭佳慧藝能歌友會」，同埋喺上海理工大學舉辦個人首場校園演唱會。同年7月，擔任林志炫「至情至炫」中國演唱會2場嘅嘉賓。同年12月，出第7張專輯《情歌手》，其中第1主打歌《亮晶晶》係佢同陳國華2人聯手作曲，第2主打歌《情歌手》係陳珊妮首次幫佢詞曲一手包辦嘅歌，第3主打歌《別問我愛誰》係電視劇《多桑與紅玫瑰》嘅主題曲。
2002年3月，受邀去馬來西亞雲頂星河劇場，舉辦一場3個鐘嘅演唱會。同年4月，去深圳參加音樂風雲榜頒獎典禮，攞咗2001年度「最佳女飛躍獎」。同年11月，獲頒馬來西亞第2屆金曲紅人頒獎禮嘅「最受歡迎現場舞台表現女歌手獎」。同年12月，出第2張新歌加精選輯《暢情錄》，收錄4首新歌同20精選舊作，其中有2首主打歌《自從》、《留住》係黃韻玲首次幫佢作曲嘅創作，另2首主打歌《快樂群島》、《紅的黃的橙的灰的》分別由新加坡音樂人李偲菘同李偉菘2人創作，呢個精選輯推出後佢同BMG唱片合約正式約滿。

隱沒期：2003年－2006年
同BMG唱片約滿之後，因為BMG唱片人事改組，佢就從此喺歌壇銷聲匿跡，呢段期間佢除咗喺PUB駐唱同中國、新馬地區做商業演出之外，亦參與過舞台劇嘅演出，其中喺2004年參與音樂舞台劇《但願人長久》嘅演出，飾演年輕時期嘅鄧麗君一角。
2006年2月，受邀擔任新加坡音樂人李偲菘、李偉菘嘅「親親菘菘音樂會」表演嘉賓。同年4月21號，宣布同從事大陸、韓國進口服裝貿易的圈外人王丕仁（Steven）結婚。

復出期：2007年－2012年
2007年，佢同多利安娛樂簽約，重喺同年9月喺遊鴻明個人創作專輯《倦鳥餘花》當中同遊鴻明合唱《夫妻臉》一曲；原定進行新專輯嘅籌備錄製，但因簽約後發現有咗而暫時擱置計畫。之後喺11月生咗一個仔（王子仲，Brandon，小名：小王子）。
2008年，佢簽約由齊秦創立嘅虹之美夢成真經紀，6月同遊鴻明合辦大型售票演唱會《呼彭喚遊》，喺台北（3場）、台中、高雄3地舉辦，同時喺演唱會中發表親自創作嘅新歌《從此以後》，2009年12月出第8張專輯《因為…女人說》。
2011年11月28號，佢生咗對孖女Beverly 同 Bella，但剖腹生女後8個鐘，因為失血過多而癲癇癥發作，一度住喺加護病房。

成熟期：2013年－至今
2013年3月，加盟湖南衛視《我是歌手》第一季、為終極補位歌手，喺4月12號總決賽未能晉級為「終極歌王候選人」。同年8月，自組風流女生工作室，同金牌大風簽約，推出第9張全新專輯《醉佳時分》再戰歌壇，其中專輯首波主打《鏡子裡的我》宛如彭佳慧嘅自傳體歌，呈現彭佳慧一路走來嘅星路歷程。同年開咗《My Moments In Time》演唱會。
2014年12月，帶埋被叫做「美聲四季」嘅組合參加「叫醒耳朵一起唱」《夢想星搭檔》第二季，喺第二輪遭到淘汰。
2015年，開咗《越愛越勇敢》演唱會。同時等咗5年半嘅時間，佢再次出全新新歌專輯《大齡女子》。經歷18個月嘅製作。聯合咗製作人陳建騏、蔡健雅，­製作人Jim Lee同阿沁全力製作，由金馬獎電影配樂提名林尚德負責統籌。得到創作人羅大佑同林夕嘅量身創作，創作陣容包括蔡健雅同小寒、陳小霞、徐佳瑩、­蕭煌奇、阿沁、徐世珍、易家揚、陳宏宇同埋伍家輝、佳旺、饒彗冰­、吳振豪等。2016年憑住呢張專輯喺出道20年後首次入圍並獲得第27屆金曲獎「最佳國語女歌手獎」獎項。
2017年3月，加盟湖南衛視《歌手2017》、為終極逆戰歌手，喺第五輪遭到淘汰，之後喺突圍賽演唱《大齡女子》以第六名突圍成功，再喺半決賽遭到淘汰。

《我是歌手》第一季
2013年3月，加盟湖南衛視《我是歌手》第一季、為終極補位歌手，喺4月12號總決賽未能晉級為「終極歌王候選人」。

《歌手2017》
2017年3月，加盟湖南衛視《歌手2017》、為終極逆戰歌手，喺第五輪遭到淘汰，之後喺突圍賽演唱《大齡女子》同《走在紅毯那一天》以第六名突圍成功，再喺半決賽遭到淘汰。
德士古道

德士古道（英文：Texaco Road）係香港新界荃灣區荃灣東部一條馬路，由馬頭壩道開始，去到青山公路荃灣段。
德士古道北（英文：Texaco Road North）係香港新界荃灣區荃灣東部一條馬路，由青山公路荃灣段開始，去到荃錦交匯處。
德天瀑布

德天瀑布喺瀑布景區大門嚿大石附近望去德天－板約跨國大瀑布嗰頭。圖左邊嘅係板約瀑布，右邊嘅係德天瀑布。座標22°51′21″N 106°43′22″E﻿ / ﻿22.85583°N 106.72278°E﻿ / 22.85583; 106.72278位置 中國廣西崇左大新縣德天村 越南高平省高平市重慶縣潭水社闊度120米（394呎，360尺）高度60米（197呎，180尺）落差70米（230呎，210尺）瀑布數3平均流速54.6 L/s·m²德天瀑布 德天瀑布嘅地理位置 山脈專題
德天瀑布（粵拼：dak1 tin1 buk6 bou6；壯文：Dwzngoenz Raemxdiuqdat；越南文：Thác Đức Thiên／錯徳天）係亞洲地區嘅瀑布，喺中國廣西崇左大新縣同越南高平省高平市重慶縣嘅交界，地理上雖然屬中越國界，但瀑布屬中國監管。佢既係北回歸線同雲貴高原南邊近東南亞嘅跨境瀑布，又係歸春河屬下嘅瀑布。
瀑布闊120m，落差70m，豎直深60m；分成三級跌落。佢係亞洲第一大跨國瀑布，亦係繼伊瓜蘇瀑布、維多利亞瀑布同尼亞加拉瀑布之後嘅全球第四大瀑布。曾經喺2005年俾《中國國家地理雜誌》登佢做中國最靚嘅六大瀑布之一。佢亦係好多劇集嘅拍攝熱門地之一，2000年嘅《酒是故鄉醇》同2015年嘅《花千骨》都喺呢個景區入面拍過。喺每年7～11月份，呢個瀑布經常發大水而出靚景。
另外，喺屬下嘅景區附近好多時有邊防差人同軍佬出入巡邏，專門睇有冇喺越南嚟啲人蛇。喺呢個景區大門前嘅德天村，好多時有混雜中國大陸貨同越南貨賣。

景區
瀑布發大水時（2017年7月）瀑布冇乜水流時（2011年1月）
呢個園區分有山頂景區、山腰公路同水面棧道三部分。

觀景臺
觀景臺喺園區近入口地方，佢可以望到嗮成個德天瀑布同板約瀑布嘅全景，喺每日天晴差唔多太陽落山及晏晝時分比較靚。

觀景亭
觀景亭係山頂景區一部分，喺園區觀光大道入去第一個路口右邊條路上到山頂嘅地方。佢可以望到嗮成個德天瀑布同板約瀑布嘅全景。

觀瀑臺
觀瀑臺喺園區水面棧道最督地方，可以近距離睇到德天瀑布嘅樣。附近亦有兩條路上去中越邊境53號界碑同古砲臺附近。

中心島
中心島係景區嘅其一特色，可以喺水面直接望到德天瀑布同板約瀑布個正面樣。不過佢條路線凈喺國界徘徊，唔入越南境內。

古砲臺
古砲臺係山頂景區一部分，喺園區觀光大道入去，右手邊第二個路口上去山頂個分岔路轉左就搵到。佢係守護中國大陸領土嘅其一砲臺。

中越邊境53號界碑
内文：大清國53號界碑
中越邊境53號界碑係山腰公路最㞘嚿碑，亦係公園嘅西門。嗰嚿牌亦係中國同越南嘅國界。假設從中國嗰邊從東向西過去，過咗嚿碑就係越南。喺越南境內重有集市響度賣越南貨。不過景區成日有邊防差佬同軍佬睺住有冇人蛇出現。

注意事項
喺歸春河兩邊，好多時都見到有中國同越南嘅界碑響度。
地圖
瀑布嘅地形比較複雜，加上部分區域嘅水流好急兼水比較深，而且屬中越邊境，所以玩時一定要注意：
必須要按公園入面嘅導航指引嚟行，唔畀入去未經園方批准而開發嘅景區道路。
園區唔畀做破壞環境或亂掟垃圾行為。
未經允許唔畀擅自跨越國界（包括跨欄杆同跳落河游水行為）
因為河流啲水好急，加上受到瀑布嘅衝擊力影響，好易出現個人財物損失同生命安全隱患，加上嗰度有好多邊防人員同軍佬一日廿四個鐘睇住有冇人蛇出現。凡係擅自游水過去嘅都會俾邊防人員按人蛇處理。
未經允許，唔畀落水或爬喺石頭上邊影相或入去瀑布深處（包括淋瀑布行為）。
因為瀑布啲水吸力好大，一旦跌落水後會好易衝到越南境內，加上涉及兩國邊防巡查，屆時好難有人幫到你。
園區唔畀做任何形式嘅買賣或燒烤等野炊行為。
因為景區有中越文提示按照中越有關邊境法律，凡係買賣或燒烤等野炊好易俾邊防差佬或軍佬睇成走私或偷渡行為。

門票同開放時間
開放時間
每日08:00～17:00
一到每日閂檔時分，邊防人員會強制遊客清場。
門票
成人票每位￥80。
身高≤1.2m嘅細路：免費
傷殘人士（要有殘疾證）／軍人（要有軍官證）：免費
年紀＞60嘅老坑（要有個人有效證件）／全日制本科或大專學校嘅在讀學生（要有學生證）／6＜年紀≤18嘅未成年人（要有學生證）：半票
記者（要有記者證）／至少10人嘅旅行社團隊：每位￥70。
旅行社導遊（要有行程單同埋導遊證）：免費
注意：門票喺園區出入口東南角3.2km嘅地方先至有得賣。
水上竹筏
同公園門票唔互通。唔理係咩人都好，每位￥30。
中越邊境53號界碑
景區凈限每日晏晝開放，其他時段唔畀除邊防部隊人員、軍佬或邊防差人之外啲閒人出入。喺每日啱天光無耐，挨晚、晚黑時分、上晝期間，凡係閒人出入時必須要有護照或邊防證先至畀入去過境。
德天－板約大瀑布

（簡化字：德天－板约大瀑布；壯文：Dwzngoenz - Benjyoz Raemxdiuqdat；越南文：Thác Đức Thiên-Bản Ước／錯徳天－板約），又嗌德天－板角大瀑布（壯文：Dwzngoenz - Benjgak Raemxdiuqdat；越南文：Thác Đức Thiên-Bản Giốc／錯徳天－板角），係德天瀑布同板約瀑布嘅合稱，亦係亞洲地區嘅瀑布，喺中國廣西崇左大新縣德天村同越南高平省高平市重慶縣潭水社嘅交界，地理上雖然屬中越國界，但兩個瀑布之間所屬監管國家都唔同。其中德天瀑布屬中國監管，板約瀑布屬越南監管。兩個既係歸春河屬下嘅瀑布，又係世界第四大瀑布。
兩個瀑布夾埋一齊，總闊208m，其中德天有60m高，板約有30m高；兩個瀑布都分成三級跌落。不過每個季節水流量都唔同，逢每年7～11月份經常發大水而出靚景，尤其喺雨季大水時節，兩個瀑布幾乎連埋一齊。其他季節得比較少水流。另外，佢既係好多劇集嘅拍攝熱門地之一，又係有好多邊防差人同軍佬成日搞守衛嘅地方。
德川喜翰

德川喜翰 男爵（日文：徳川喜翰とくがわ のぶもと 、1897年1月31號—1938年5月10號）係日本華族兼政治人，係德川慶喜個孫、德川厚大仔。

經歷
響1922年，佢京都帝國大學法學部畢業。1925年，宮內省委託佢做貴族院圖書館嘱託員一職，同年佢做到日本大學講師。響1927年佢正式繼承男爵一位。
響1932年，佢畀人推舉去參加貴族院男爵議員，之後成功當選。
佢響1938年死咗，終年四十一歲。爵位由佢細佬兼契仔德川喜堅繼承。
德川家治

德川家治（粵拼：dak1 cyun1 gaa1 zi6，日文：徳川家治，1737年6月20號—1786年9月17號），係日本江戶幕府第十任將軍，亦係德川家重大仔，1760年到1786年掌權。
德川家繼

德川家繼（粵拼：gat1 cyun1 gaa1 gai3，日文：徳川家継，1709年8月8號—1716年6月19號），係日本江戶幕府第七任將軍，亦係德川家宣大仔，1713年到1716年掌權。
德川家康

德川家康（日文：徳川家康；1543年1月31號—1616年6月1號，即天文11年十一月廿六－元和2年四月十七）係日本戰國時代同埋江戶時代嘅人物。佢係江戶幕府嘅第一代征夷大將軍。幼名叫竹千代，長大後叫松平元康。佢喺關原之戰中擊敗石田三成，控制成個日本，佢嘅江戶幕府直到1868年由明治政權代替。

幼年
佢喺三河國岡崎出世，阿爸係第八代當主松平廣忠，阿媽係水野忠政個女，叫於大之方，不過佢阿媽喺佢細個嗰陣受到今川家嘅庇護，因此佢同阿媽已經離別，阿爸廣忠為咗對抗織田信秀，同今川氏結咗盟，竹千代成為人質，被送去駿河嘅駿府。

做人質嘅日子
不過響送到駿府期間，佢俾織田信秀嘅部下擒獲。不過喺兩年後，織田信秀嘅庶長子織田信廣又被廣忠擒獲，於是廣忠提出交換人質嘅條件，雖然當時廣忠已經死咗，但係今川義元唔畀竹千代成為岡崎城主，呢幾年就喺駿府渡過，期間受到義元嘅家臣太原雪齋教育。14歲元服，改名為松平元信，兩年後改名松平元康，同義元嘅姪女築山殿舉行婚禮，元康先至可以返到岡崎城。

桶狹間之戰
桶狹間之戰松平元康率領三河眾成為戰役嘅先鋒，率先突襲敵軍。不過另一邊，當主今川義元喺休息期間被織田信長嘅毛利新助同服部小平太殺死，於是元康返到岡崎城，不過到岡崎城嘅時候，發覺今川家已經放棄呢座城，城入面一個人都冇。於是元康正式從今川家獨立出嚟。

清洲同盟
德川家家紋
1562年，同今川氏嘅今川氏真斷交，改為同織田信長結盟，是為清洲同盟，第二年改名為家康。1566年，平定咗三河領地內嘅一向一揆，統一三河國。同年，從朝廷任命為三河守，並改姓德川。之後家康集中攻擊今川氏嘅領土，間接令到今川氏冇咗大名嘅身份。1570年家康嘅主要地盤由岡崎城搬咗去曳馬嘅濱松城。

同信長共渡苦難
當時幕時將軍足利義昭曾經遊說渠加入信長包圍網嘅行列，義昭賜予副將軍一職，不過家康斷然拒絕。其後家康喺姊川之戰中協助出兵，令到淺井長政同朝倉義景嘅勢力大幅減退。不過1572年嘅三方原之戰對武田信玄大敗，幾乎令到德川家有滅亡危機。好在武田信玄嘅主要目標係上洛，德川家避免咗一次滅亡嘅危機，無耐，武田信玄喺向西途中病死，武田軍返到甲府。兩年後，喺設樂打敗咗武田勝賴，令到武田家勢力大幅衰退。跟住喺1582年由於木曾義仲背叛武田家，令信長開始討伐武田，家康協助信長攻下支城，最終令武田勝賴喺天目山自盡，武田家滅亡，戰後獲得駿河一國領地。

本能寺之變同秀吉嘅決戰
同年，獲得織田信長嘅接見，到安土城一遊，期間家康同佢部份嘅家臣逗留安土城，不過織田信長喺京都俾明智光秀暗算而死，織田領內陷入大亂，當時德川家康仍然近畿領域，有被追殺嘅危險，當時服部半藏提議由伊賀逃離，最終成功逃脫。之後同後北條氏結盟，又積極擴充領土，使到佢成為擁有五國嘅大大名。
羽柴秀吉喺山崎打敗明智光秀後，更喺賤岳之戰打低柴田勝家，而秀吉下一個嘅目標係德川家。羽柴軍同德川軍喺小牧長久手兩地對峙。秀吉派遣突襲隊攻擊家康嘅營地，不過家康事先察覺，將突襲隊總大將羽柴秀次擊退。雖然家康喺小牧長久手之戰打咗一場勝仗。不過收尾秀吉改打織田信雄，信雄卒之同秀吉講和，於是家康亦建議大家都講和，最終將第二仔秀康送咗畀大坂城做人質。
1586年隨秀吉攻打竹佐嘅長宗我部元親同埋越中嘅佐佐成政。點知派鳥居元忠進攻上田城以失敗告終。加埋家臣石川數正忽然出走，投靠咗豐臣秀吉。終於喺10月同秀吉達成咗從屬嘅要求，秀吉嘅亞妹朝日姬成為家康嘅正室。秀吉嘅生母大政所送往岡崎城為人質。10月27號家康去大坂城拜見秀吉，正式達成從屬關係。

秀吉家臣時代
家康喺11月返到濱松，同月，被秀吉分封到駿府等五國嘅領地。喺1590年嘅小田原征伐中，援助秀吉成功包圍小田原城，令到守軍冇交戰就投咗降。之後，秀吉分封關東七國畀渠，渠成咗百萬石嘅大名。之後雖然秀吉派兵出征朝鮮，不過家康以討伐北條嘅殘兵敗將為藉口留低，響德川家嘅名護屋城度做守備工作。

關原之戰
1598年，豐臣秀吉病死。由年僅6歲嘅豐臣秀賴繼位。家康藉機安排自己嘅親屬獲得領地，又同大名安排婚姻。終於引嚟親豐臣嘅家臣不滿，特別係石田三成。自從三成受到七將（加藤清正、福島正則等）兩者關係極度緊張，更傳出有人暗殺家康。終於喺1600年初，東北地方大名上杉景勝嘅家臣直江兼續寫咗直江狀，令到家康好嬲，終於下令所有大名準備討伐會津嘅上杉景勝。不過家康喺去到上野國，收到石田三成以打倒家康為目標，喺佐和山城起兵，家康立即舉行軍議，大部份大名支持討伐三成，於是軍隊折返江戶城，並派遣先鋒先由西進發，調查三成嘅動向。
9月1日家康本隊喺江戶城出發，14號到達美濃，當家康到達後，三成隊離開佐和山城，三成嘅家臣島左近喺杭瀨川擊退咗中村一榮同有馬豐氏嘅迎擊隊。
15號，兩軍喺關原開戰，是為關原之戰，最初嘅戰況對德川軍極為不利，直到中午，戰況先至有變化，家康派遣一隊鐵砲隊對小早川秀秋作恐嚇射擊。最終令到小早川秀秋倒戈，向大谷吉繼嘅陣地殺去，戰況先至有改變，最終東軍贏咗呢場仗。
家康喺關原之戰取勝後，分封領地，將大多數支持西軍嘅大名除封，並安排新領土畀佢嘅支持者，而豐臣家只係得65萬石嘅大名。

就任將軍
1603年，家康喺伏見城招請朝廷嘅人士，並且喺二條城就任將軍，成立江戶幕府，而家康就係江戶幕府嘅第一位將軍，雖然家康喺1606年將將軍嘅位置讓畀三仔德川秀忠，並且以駿府城用嚟隠居嘅地方，但係家康仍然掌握實權，從佢處理岡本大八事件同埋大久保長安事件可見一斑。

大坂之陣
家康雖然安排秀忠其中一個女千姬同豐臣秀賴進行婚姻，不過家康有意消滅豐臣家。終於方銘寺寺鐘起名嘅問題引嚟家康嘅不滿，原因係條目寫咗啲對德川家唔吉利嘅嘢，於是家康嘗試迫使秀賴勸降，但係領內引起好大嘅反彈，終於迫使家康命令所有大名出兵到大坂。1614年12月到爆發大坂冬之陣，不過由於守軍嘅反抗強勁，迫使家康用議和嘅方式，成功令大坂城嘅防禦力大減。
不過由於大坂城無意放棄抵抗，而且重新將城外嘅堀重新起過，終於家康第二次出兵，夏之陣入面，雖然豐臣軍多次派軍隊迎擊，不過德川軍步步進迫，最終喺天王寺岡山之戰擊敗豐臣軍，秀賴喺呢場仗切腹自盡。戰後，家康實行一國一城令同武家諸法度等條例，進一步鞏固幕府嘅領導地位。

病逝
家康喺1616年四月十七喺駿府城病死，享年75歲，佢嘅墓地喺東京都日光東照宮，到佢死後，秀忠先至真正控制江戶幕府。
德川家綱

德川家綱（粵拼：dak1 cyun1 gaa1 gong1，日文：徳川家綱，1641年9月7號—1680年6月4號），係日本江戶幕府第四任將軍，亦係德川家光大仔，1651年到1680年掌權。
德川家定

德川家定（粵拼：dak1 cyun1 gaa1 ding6，日文：徳川家定，1824年5月6號—1858年8月14號），係日本江戶幕府第十三任將軍，亦係德川家慶第四仔，1853年到1858年掌權。
德川家慶

德川家慶（粵拼：dak1 cyun1 gaa1 hing3，日文：徳川家慶，1793年6月22號—1853年7月27號），係日本江戶幕府第十二任將軍，亦係德川家齊第二仔，1837年到1853年掌權。
徐州

徐州（粵音：ceoi4 zau1）喺中國江蘇，家下係地級市，叫徐州市。
徐廣林

徐廣林（英文：Tsui Kwong Lam，1941年—）係香港男演員，祖籍喺廣東省清遠市；1970年代到1990年代活躍，做過無綫電視藝員、電影演員同舞台劇演員，亦擅長打詠春。佢喺2019年復出影視圈，先後參演電影《犯罪現場》同電視劇《地產仔》。

電視劇（無綫電視）
呢個表唔完整，歡迎加料。
1984年：《呂四娘》
1984年：《鹿鼎記》
1986年：《工字打出頭‎》
1989年：《他来自江湖》
1991年：《情陷特區‎》
徐崢

徐崢（簡化字：徐峥，1972年4月18號—）係中國話劇、影視演員，上海市人，上海戲劇學院畢業。佢老婆陶虹都係演員。
徐廉輝

徐廉輝（1881年—1911年）係黃花崗七十二烈士之一，祖籍廣東花縣。
徐康俊

徐康俊，係大韓民國嘅一個男藝人同埋歌手。
徐廣滔

徐廣滔（—1911年）係黃花崗七十二烈士之一，祖籍廣東花縣。
小行星206

小行星206（206 Hersilia），係太陽系小行星帶嘅一粒小行星，喺1879年10月13號發現。
小行星203

小行星203（203 Pompeja），係太陽系小行星帶嘅一粒小行星，喺1879年9月25號發現。
小行星204

小行星204（204 Kallisto），係太陽系小行星帶嘅一粒小行星，喺1879年10月8號發現。
小行星205

小行星205（205 Martha），係太陽系小行星帶嘅一粒小行星，喺1879年10月13號發現。
小行星189

小行星189（Phthia），係太陽系小行星帶嘅一粒小行星，喺1878年9月9號發現。
小行星19183

小行星19183（19183 Amati）係一顆繞住太陽運轉嘅小行星，屬於主小行星帶嘅小行星。呢顆小行星喺1991年10月5日發現嘅。
小行星202

小行星202（202 Chryseïs），係太陽系小行星帶嘅一粒小行星，喺1879年9月11號發現。
小行星201

小行星201（201 Penelope），係太陽系小行星帶嘅一粒小行星，喺1879年8月7號發現。
小行星193

小行星193（Ambrosia），係太陽系小行星帶嘅一粒小行星，喺1879年2月28號發現。
小行星207

小行星207（207 Hedda），係太陽系小行星帶嘅一粒小行星，喺1879年10月17號發現。
恒安體育館

恒安體育館，香港室內體育館之一，喺沙田馬鞍山恒安邨恒安商場四樓，英文叫Heng On Sports Centre。行政上歸沙田區。設施有籃球場、排球場、羽毛球場、壁球場、乒乓球檯、活動室、健身室。
恒生

恒生物業管理。

學府
香港恒生大學，香港一間認可私立大學。

建築物
恆生中心，喺香港兆業街同埋通州街；
恒生銀行總行大廈，喺香港德輔道中；
恒生銀行大廈，喺上海陸家嘴金融貿易區；
盈置大廈，喺香港德輔道中，舊時叫過做「恒生大廈」。
恒生中心

恒生中心 (大角咀)（Hang Seng Centre）：喺香港大角咀通州街。
恒生中國H股金融行業指數

恒生中國H股金融行業指數（「H股金融行業指數」）喺2006年11月27號推出，以滿足追蹤H股金融行業表現嘅市場需求。
恒生中國內地25

恒生中國內地25由市值最大嘅25間主要營業收入（或者盈利或資產，若果啱用）來自中國內地嘅公司組成，成份股包括H股、紅籌股同埋其他香港上市內地公司。恒生中國內地25提供一項追蹤喺香港上市中國大型股公司表現嘅高投資性指數。
恒安閣

恒安閣係香港島一個豪宅樓盤，嚮南區壽臣山壽山村道8號。
2007年，新鴻基地產用咗7.1億港紙購入大部份業權。2013年9月，新鴻基地產用咗1.47億港紙購入已故藝人梅艷芳故居，統一物業全數業權。
恒生中國內地100

恒生中國內地100由市值最大嘅100間主要營業收入（或者盈利或資產，若果啱用）來自中國內地嘅公司組成，成份股包括H股、紅籌股同埋其他香港上市內地公司。因此，恒生中國內地100提供一項全面量度內地公司喺香港股票市場表現嘅指標。
川壙省

川壙省（粵音：cyun1 kwong3 saang2，老撾文：ແຂວງຊຽງຂວາງ），係喺老撾嘅一個省，面積夾埋16,358平方公里，家陣約莫有244,684人喺呢度住緊。
川島永嗣

川島永嗣（1983年3月20號—）係日本足球員，司職守門員，日本足球代表隊成員。

日本足球代表隊
佢代表日本參加過2010年FIFA世界盃同2014年FIFA世界盃。
川島千代子

川島千代子 ，係日本嘅一個女藝人同埋配音員。
川島梨乃

川島梨乃 ，係日本嘅一個女藝人同埋配音員。
川岸祐輔

川岸祐輔（1992年5月26號—）係日本足球員，司職後衞，效力群馬草津溫泉。
川島大地

川島大地（1986年11月21號—）係日本足球員，司職中場，效力北九州向日葵。
川島將

川島將（1992年2月4號—）係日本足球員，司職後衞，效力藤枝MYFC。
川島得愛

川島得愛 ，係日本嘅一個男配音員。

配音作品一覽
呢個表唔完整，歡迎加料。
川島眞也

川島眞也（1978年7月22號—）係日本足球員，司職後衞，效力過廣島三箭，浦和紅鑽，福岡黃蜂，及FC岐阜。
心願

心願 (古巨基專輯)，1997年出嘅專輯。
心願 (江宏恩專輯)，2011年出嘅專輯。
心願 (B'z單曲)，1995年出嘅單曲。
心願 (大愛劇場)，2013年大愛電視推出歌八點檔連續劇。
必列者士街

必列者士街（Bridges Street）係香港島上環一條街，個名源自必列者士。

必列者士
内文：必列者士
必列者士係英國人，1851年去香港做大律師。必列者士同香港總督寶靈好熟，所以1852年做咗代理律政司，1857年升做代理輔政司同埋核數總長，負責鴉片經營權投標審批，佢又兼幫個別商人競標，官商合作壟斷市場。有張本地西報《華友西報》（The Friend of China）總編輯寫文批評必列者士，反而俾必列者士告誹謗，罰款兼欠律師費。1861年必列者士走人，有人話係佢搵夠，亦有人話佢係頂唔住輿論壓力。

附近
聚賢居
必列者士街市場
雍翠台
東華三院的物業東盛台
英皇書院同學會小學
香港西區婦女福利會
樓梯街
公理堂教堂及大廈
香港中華基督教青年會中央會所
前中華基督教青年會中學校舍，家下聖公會聖馬太小學租用嘅校舍。
水池巷
上環新會商會學校
必和必拓

必和必拓（BHP，Template:Asx）係世界最大嘅礦業同資源公司，2001年由澳洲嘅必和同英國嘅必拓合併成，總部喺澳洲墨爾本。
必嘉街

必嘉街（英文：Baker Street）係香港九龍紅磡嘅街道，由西面嘅漆咸道北舊路段作為起點，一路向東面延伸到紅磡道同德豐街交界作為終點。必嘉街雖然係一條連貫嘅街道，但係寶來街至紅磡道嘅一段係單線東行嘅車路，而寶來街至漆咸道北就係單線西行，駕駛者無法由一端直接駛至另一端。
心靈詞庫

心靈詞庫（粵拼：sam1 ling4 ci4 fu3；英文：mental lexicon）係語言學同認知科學上講到嘅一個概念，指緊人腦語言能力其中一部份，負責儲起字詞嘅各部份，當中字詞各部份包括字詞點讀、意思同埋句法特徵等。。
施明德

施明德（1941年1月15號—2024年1月15號）係臺灣政治人，曾經做過民主進步黨主席。
施明耀

施明耀，香港親中派政治人，香港再出發大聯盟發起人之一。
施文

施文，MBE（David Andrew Seaman，1963年9月19號—）係英倫前職業足球員，司職守門員。由於膊頭受傷，喺2004年1月13號退出足球界。
施念慈

施念慈（英文：Celia Sze Lim-Tse，1973年11月23號—），係香港經理人，前無綫電視藝員，曾就讀九龍塘學校（小學部）（1985年）同九龍塘學校（中學部），畢業喺香港大學中文系。1997年當選港大校花，之後喺電台做過主持人，寫過專欄，同時演過一啲電視劇嘅配角。
施念慈退出影視圈之後，成立咗加秀娛樂（Jacso Entertainment），底下有唔少模特兒。2016年同天下一集團合併，變咗成為天加一文化傳媒。

感情生活
佢喺1998年同蔡康年交往期間，被對方毒打，之後施念慈開記招交代事件。最後二人喺第二年7月分手。
施拜也線

施拜也線（德文：Speyerer Linie）係現代嘅德語研究當中涉及到嘅一條同言線，劃過個西日耳曼方言連續體，分開上德語戥中德語區。
施拜也線亦都喊做Appel/Apfel線（「蘋果」，發音嘸同），通常着認爲係中部德語區嘅南部邊界線，個區北部係褦住扁剌線。南過施拜也線嘅係上德語方言區。由於施拜也線穿過美茵河好多輪、喺否律伯（Faulbach）、 弗萊敦壁（Freudenberg）同大亥伯（Großheubach），所以佢亦都喊做美茵線。喺施捌瑟地區，當地人喊條線做Äppeläquator（「蘋果赤道」）。

標誌同走向
南過施拜也線啲方言，即上德語，有高地德語輔音變化多過啲北過條線嘅方言：/p/ →/pf/ (「Appel」變「Apfel」, 「Pund」變「Pfund」) ，但呢種輔音音變仲嘸係最完整嘅變化。衹係喺德語區嘅南緣，喺高地阿勒曼尼話同蒂羅律話當中，/k/ → /kx/ 噉變埋先叫完整。
戥兩外兩條同言線即卡遏士魯厄線同劇嘜士咸線一樣，施拜也線亦都開始於孚日；所有三條線都喺白堡附近穿過萊茵河。喺卡遏士魯厄（Karlsruhe）南便，準確啲講係喺壹靈銀（Ettlingen）附近，卡遏士魯厄線戥施拜也線分開；再遠過一啲，喺北劇嘜士咸（Germersheim），施拜也線戥劇嘜士咸線彼此又分開。
喺隘北百（Eberbach），施拜也線穿過匿卡河；喺施拜也以南，又穿過萊茵河。
喺花夏（Vacha），劇嘜士咸線又一次戥施拜也線匯合，直到忌免敦（Gemünden） ，然之又戥施拜也線分開喺嗰度。落去施拜也線沿住施捌瑟（Spessart）嘅西邊延伸，並穿過美茵河幾次喺美茵河四邊形（Mainviereck，美茵河喺度屈兩屈直角，所以地圖上似四邊形）。
施拜也線接落來沿住倫山同圖靈銀森林，然後沿住壹士特（Elster）同壹士特山脈到達德國-捷克邊境。條線大致對應於埃晨拿刻 -恩侍笪（Arnstadt） -魯多律侍笪（Rudolstadt） -普勞恩。施拜也線喺卡遏士拔（Karlsbad）附近越過德國邊境，走向皮魯申（Pilsen）再北。
自 1945 年以來，施拜也線已經嘸再啱時宜喺捷克領土上，因為講德語嘅人口着驅逐之後，德語嘅波希米亞方言着讓位畀捷克語。
施捷

施捷（英文：NK Celje）係斯洛文尼亞采列一間職業足球球會，依家踢緊斯洛文尼亞甲組足球聯賽。